proxectonos/corpus_dominio_legal_administrativo_tmp huggingface dataset:
ANUNCIO do 16 de xullo de 1999, da Secretaría Xeral da Consellería de Sanidade e Servicios Sociais, polo que se fai pública a lista provisional de adxudicatarios e as puntuacións obtidas polos participantes no concurso público para a adxudicación de novas oficinas de farmacia.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 26/07/1999

De conformidade co previsto na Resolución do 20 de xaneiro de 1998, da Secretaría Xeral da Consellería de Sanidade e Servicios Sociais, pola que se convoca concurso público para a adxudicación de novas oficinas de farmacia, procédese á publicación da lista provisional de adxudicatarios e as puntuacións obtidas no concurso público, e da lista de renuncias de solicitantes admitidas.
As devanditas listas, xunto coas puntuacións obtidas, atópanse expostas nos taboleiros de anuncios desta secretaría xeral e das delegacións provinciais da Consellería de Sanidade e Servicios Sociais.
Os interesados poderán formular, no prazo de 10 días, a partir do seguinte ó da súa publicación no DOG, reclamación perante esta secretaría xeral.
Santiago de Compostela, 16 de xullo de 1999.
Manuel A. Silva Romero
Secretario xeral da Consellería de Sanidade
e Servicios Sociais
ORDE do 15 de xullo de 1999 pola que se declara provisionalmente a Lagoa do Rei (Rábade-Lugo) espacio natural en réxime de protección xeral, e se somete a información pública e posterior trámite de audiencia ós interesados o informe para a súa declaración definitiva.
CONSELLERÍA DE MEDIO AMBIENTE — III. OUTRAS DISPOSICIÓNS — 23/07/1999

O Decreto 82/1989, do 11 de maio, regula a figura de espacio natural en réxime de protección xeral.
Con carácter preventivo e co fin de salvagardar certos espacios ante posibles riscos ou ameazas de degradación e para garanti-lo mantemento dos ecosistemas, o artigo 6 do citado decreto permite a declaración provisional de certos espacios en réxime de protección xeral.
Por outra banda, o citado Decreto 82/1989, no seu artigo 5 establece que, unha vez redactada a proposta de inclusión no rexistro xeral, esta se someterá a información pública e se acordará a apertura do trámite de audiencia por resolución da Consellería de Medio Ambiente.
Por todo o anterior
DISPÓN:
Artigo 1º
Declárase provisionalmente como espacio natural en réxime de protección xeral a Lagoa do Rei sita
en Rábade, cos límites que se reflicten graficamente no anexo a esta orde.
Artigo 2º
Sométese a información pública e ábrese o trámite de audiencia dos interesados para a súa declaración definitiva como espacio natural en réxime de protección xeral e consecuentemente a súa inclusión definitiva no Rexistro Xeral de Espacios Naturais de Galicia.
O que se fai público para que poida ser examinado nas oficinas da Subdirección Xeral de Medio Ambiente Natural, Caza e Pesca Fluvial, da Consellería de Medio Ambiente (San Lázaro, 83, Santiago de Compostela) e na Delegación Provincial de Lugo (Ronda da Muralla, 70, 27003 Lugo) e para que se formulen as alegacións que se consideren oportunas nun prazo dun mes, contado desde o seguinte ó da publicación desta orde no Diario Oficial de Galicia.
Santiago de Compostela, 15 de xullo de 1999.
José Carlos del Álamo Jiménez
Conselleiro de Medio Ambiente
RESOLUCIÓN do 16 de xullo de 1999 pola que se ordena a publicación do acordo do Consello da Xunta de Galicia, do 15 de xullo de 1999, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/07/1999

O Decreto 117/1999, do 23 de abril (DOG nº 86, do 6 de maio de 1999), modificou a estructura orgánica da Consellería de Familia e Promoción do Emprego, Muller e Xuventude, no referente ás direccións xerais de Familia e de Formación e Colocación dado o incremento de volume de traballo nas áreas de familia e emprego.
Todo isto, así como a necesidade de adecua-lo cadro de persoal dos centros dependentes da consellería ás necesidades reais deles, fai necesario modifica-la vixente relación de postos de traballo da Consellería de Familia e Promoción do Emprego, Muller e Xuventude.
Por todo isto, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día quince de xullo de mil novecentos noventa e nove, adoptou o seguinte
ACORDO:
Primeiro.-Modifica-la vixente relación de postos de traballo da Consellería de Familia e Promoción do Emprego, Muller e Xuventude, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación de acordo coa motivación que se especifica o seguinte:
Código
Denominación
Motivación
FA.C03.00.000.15770.001
Secretario/a (Director xeral de Familia)
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro)
Posto de confianza
Visto o acordo adoptado polo Consello da Xunta de Galicia na súa reunión do quince de xullo de mil novecentos noventa e nove, relativo á modificación da relación de postos de traballo da Consellería de Familia e Promoción do Emprego, Muller e Xuventude, coa finalidade de cumpri-lo dito acordo, dispoño que se
publique no Diario Oficial de Galicia como anexo a esta resolución.
Santiago de Compostela, 16 de xullo de 1999.
Jaime Pita Varela
Conselleiro da Presidencia e Administración Pública
ORDE do 21 de xuño de 1999 pola que se declara de interese galego a Fundación para la Investigación y Desarrollo de la Asistencia de Primer Nivel (Fidap) y se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 27/07/1999

Con data do 18 de xuño de 1999 foi publicada no Diario Oficial de Galicia a orde da Consellería da Presidencia e Administración Pública, do 1 de xuño de 1999, pola que se clasifica de interese sanitario a Fundación para la Investigación y Desarrollo de la Asistencia de Primer Nivel (Fidap), e foi adscrita á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto promove-la investigación na atención do primeiro nivel e fomenta-la formación de tódolos que traballan neste nivel, en especial do colectivo que traballa na atención primaria. Igualmente, o estudio de formas de xestión e eficacia da atención do citado primeiro nivel.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación para la Investigación y Desarrollo de la Asistencia de Primer Nivel (Fidap) ó cumpri-los seus estatutos as prescricións que para tal efecto sinala a lexislación vixente en materia de fundacións de interese galego.
Segundo.-Ordena-la inscrición da Fundación para la Investigación y Desarrollo de la Asistencia de Primer Nivel (Fidap), no Rexistro de Fundacións de Interese Galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con
anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 21 de xuño de 1999.
José María Hernández Cochón
Conselleiro de Sanidade e Servicios Sociais
ORDE do 27 de xullo de 1999 pola que se constitúe o colexio rural agrupado de Tomiño no concello de Tomiño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/08/1999

Examinado o expediente sobre a constitución do colexio rural agrupado de Tomiño, tramitado pola Delegación Provincial de Pontevedra,
Visto o Decreto 374/1996, do 17 de outubro (DOG do 21), polo que se aproba o Regulamento das escolas de infantil e dos colexios de primaria, e a Orde do 22 de xullo de 1997 (DOG do 2 de setembro), que desenvolve o dito decreto.
Esta consellería, en virtude do establecido no artigo 6.3º do referido Decreto 374/1996 e por proposta da Dirección Xeral de Centros e Inspección Educativa,
DISPÓN:
Primeiro.-Constituí-lo colexio rural agrupado de Tomiño (Pontevedra).
Segundo.-Integrar no colexio rural agrupado de Tomiño os colexios e escolas, que se suprimen como tales, de: A Aurora (código 36016504), Amorín (código 36009299), O Barro (código 36009512), A Granxola (código 36009354), O Seixo (código 36009536), Os Liñares (código 36014106), Gabín (código 36009391), Piñeiro (código 36017612), Taborda (código 36020431), Vilachán (código 36014118) e Vilameán (código 36017363).
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Tomiño.
Localidade: Tomiño.
Centro: Colexio Rural Agrupado de Tomiño.
Código do centro: 36024045.
Zona educativa : Tomiño.
Unidades
Educación infantil: 9.
Educación primaria: 1.
Total: 10.
Localidade
Postos de traballo
EI
EP
Amorín
1
1
Estás (A Granxola)
1
1
Figueiró (Os Liñares)
1
-
Forcadela (Gabín)
1
-
Piñeiro
1
-
Taborda
1
-
Tomiño (A Aurora)
1
-
Tomiño (O Barro)
1
1
Tomiño (O Seixo)
3
-
Tomiño (Vilachán)
12
-
Vilameán
1
-
Educación física
1
Educación musical
1
Pedagoxía terapéutica
1
Total postos20
ORDE do 27 de xullo de 1999 pola que se autoriza o cambio de denominación do instituto de educación secundaria número 2 de Gondomar (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/08/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156 do 9 de agosto), así como os correspondentes informes, por proposta da Direc
ción Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 27 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Gondomar.
Localidade: Gondomar.
Código do centro: 36020261.
Denominación: Instituto de Educación Secundaria nº 2 de Gondomar.
Nova denominación: Instituto de Educación Secundaria Terra de Turonio.
DECRETO 186/1999, do 17 de xuño, polo que se nomea vocal do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/07/1999

O Consello de Administración é o órgano superior colexiado do ente público Portos de Galicia, así se dispón no artigo 10 do regulamento do ente aprobado por Decreto 227/1995, do 20 de xullo.
No citado artigo sinálase a composición do Consello de Administración do ente público, así como a forma de nomea-los vocais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que serán nomeados a proposta dos respectivos conselleiros.
Producida a vacante do vocal representante da Consellería de Industria e Comercio no Consello de Administración do ente público, en virtude do procedemento do artigo 10.9º do Decreto 227/1995, do 20 de xullo, para cubri-las vacantes que se produzan no Consello de Administración, por proposta do conselleiro de Política Territorial, Obras Públicas e Vivenda logo de deliberación do Consello da Xunta de Galicia na súa reunión do día dezasete de xuño de mil novecentos noventa e nove,
DISPOÑO:
Artigo único.-Nomea-lo vocal do Consello de Administración do ente público Portos de Galicia:
1. En representación da Administración autonómica:
-Consellería de Industria e Comercio: Jesús Vázquez San Luis.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas
e Vivenda
CORRECIÓN de erros.-Orde do 31 de maio de 1999 pola que se declara de interese galego e se ordena a inscrición no Rexistro de Fundacións de Interese Galego, da Fundación Filomena Rivero Alonso, de Redondela (Pontevedra).
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/07/1999

Advertido erro na citada orde, publicada no DOG nº 114, do 16 de xuño de 1999, cómpre face-las oportunas correccións:
-Na páxina 7.608, columna primeira, despois da liña 9, debe engadirse: Jaime Regojo Velasco, vocal.
-E en tódolos casos nos que aparece o apelido «Rivera» debe substituirse por «Rivero».
RESOLUCIÓN do 31 de maio de 1999, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo do sector de hostalería.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/07/1999

Visto o expediente da revisión salarial do convenio colectivo para o sector de hostalería, que tivo entrada nesta delegación provincial o día 25-5-1999, subscrito en representación da parte económica pola Asociación de Empresarios de Hospedaje da provincia de Pontevedra, Federación Provincial de Empresarios de Hostelería e a Asociación de Salas de Fiesta y Espectáculos, e da parte social, polas centrais sindicais UGT e CC.OO., con data 22-2-1999. De conformidade co disposto no artigo 25 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que
consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 31 de maio de 1999.
Antonio Coello Bufill
Delegado provincial de Pontevedra
Convenio colectivo provincial de hostalería da provincia de Pontevedra
Acta de actualización salarial para o ano 1999
Na cidade de Vigo, o 22 de febreiro de 1999, reúnense os membros da comisión paritaria do convenio colectivo provincial de hostalería, asinantes desta acta e anexo co fin de:
Aprobar para o ano 1999 as táboas salariais deste convenio, así como a comunicación de actualizacióin do articulado do texto do convenio, segundo o aprobado con data do un de outubro de mil novecentos noventa e sete, BOP nº 189, do cal xuntámo-lo anexo a esta acta, debidamente asinado pola representación social e empresarial.
Sen máis asuntos que tratar, levántase a sesión ás dezasete trinta horas do día sinalado ó comezo.
Asinan pola parte empresarial:
Asehospo: Delfina Cendón Orge.
Federación Provincial Empresarios Hostelería: José Carlos Lemos Domínguez.
Asociación Salas de Fiestas y Espectáculos: José Carlos Fernández Romero.
Asinan pola parte social:
CC.OO.: Santiago Martín Iglesias.
UGT: José Antonio Boullosa.
ANEXO
Táboa de salarial ano 1999
Nivel
Salario mensual
98+1,8% ano 1999
1
149.003
2
143.595
3
140.835
4
135.868
5
133.661
6
132.006
7
129.798
8
127.591
9
124.831
10
122.624
11
120.416
12
118.761
13
116.554
14
114.346
Nivel
Salario mensual
98+1,8% ano 1999
15
111.587
16
109.379
17
107.724
18
104.964
19
103.309
20
101.102
21
98.894
22
96.687
23
93.927
24
91.720
25
90.064
26
87.304
27
54.193
28
69.844
RESOLUCIÓN do 9 de xuño de 1999 pola que se lle dá publicidade á parte dispositiva da sentencia 1320/1997, do 13 de novembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/07/1999

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/4588/1995, interposto polo avogado do Estado, contra acordo da Comisión Provincial de Urbanismo de Pontevedra, do 20 de setembro de 1990, sobre aprobación definitiva das normas sub
sidiarias de planeamento do Concello de Ribadumia (Pontevedra), dictouse a sentencia 1320/1997, do 13 de novembro, pola que se estimaba o dito recurso, que foi declarada firme por auto do Tribunal Supremo do 8 de febreiro deste ano.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdición contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia número 1320/1997, do 13 de novembro, que a seguir se transcribe:
«Decidimos que debemos estimar e estimámo-lo recurso contencioso-administrativo interposto polo avogado do Estado, contra a resolución da Comisión Provincial de Urbanismo de Pontevedra, do 20 de setembro de 1990, pola que se lle dá aprobación definitiva ás normas subsidiarias de planeamento do Concello de Ribadumia (Pontevedra); anulamos esta resolución por ser contraria a dereito, sen facer especial condena en custas».
Santiago de Compostela, 9 de xuño de 1999.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 24 de xuño de 1999, da Comisión de Selección para a elaboración do Catálogo de Expertos da Xunta de Galicia en materia de formación profesional ocupacional, pola que se fan públicas as notas do segundo exercicio e se convocan os aspirantes que o superasen para a realización da entrevista os días 5, 6 e 7 de xullo.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 01/07/1999

Realizadas entre os días 7 e 17 de xuño as probas do segundo exercicio do proceso selectivo para a elaboración do Catálogo de Expertos da Xunta de Galicia en materia de formación profesional ocupacional, regulado na orde da Consellería de Familia e Promición do Emprego, Muller e Xuventude do 30 de outubro de 1998, publicada no Diario Oficial de Galicia número 228, do 24 de novembro de 1998, e despois da súa corrección.
En cumprimento das fases da elaboración previstas na base terceira da citada Orde do 30 de outubro de 1998,
ACÓRDASE:
Publica-las notas obtidas polos aspirantes que se presentaron ás devanditas probas.
Convoca-los aspirantes que superasen a nota mínima de 10 puntos no segundo exercicio á realización da entrevista os días 5, 6 e 7 de xullo de acordo co calendario que estará exposto nos lugares indicados no parágrafo seguinte.
As listas coas notas e o calendario da entrevista estarán expostas nas delegacións provinciais da Consellería de Familia e Promoción do Emprego, Muller e Xuventude, así como na Consellería da Presidencia e Administración Pública e nas oficinas comarcais da Xunta de Galicia.
Santiago de Compostela, 24 de xuño de 1999.
Juan Manuel Cotanda Bueno
Presidente da Comisión de Selección
RESOLUCIÓN do 7 de xuño de 1999 pola que se lle dá publicidade á parte dispositiva da sentencia 1294/1997, do 6 de novembro, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/07/1999

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo
número 4936/95, interposto por Francisco Martínez González, Manuel Barros Vilavedra, Carlos Telmo Torres, María Esther Lima Milla, María Esther González Pérez e María Elena Bouzada Reyes, contra desestimación presunta por silencio administrativo, dos recursos ordinarios formulados ante esta consellería o 15 de xullo e 17 de novembro de 1994, contra os acordos da Comisión Provincial de Urbanismo de Pontevedra, do 7 de marzo e 22 de setembro de 1994, aprobatorias da modificación puntual das NN.SS.MM. reordenación do cuarteirón entre as rúas 3 e 5 do concello de Sanxenxo, dictouse a sentencia 1294/1997, do 6 de novembro, pola que se estimaba o dito recurso, que foi declarada firme por auto do Tribunal Supremo do 19 de febreiro deste ano.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdición contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia número 11294/1997, do 13 de novembro, que a seguir se transcribe:
«Decidimos que debemos estimar e estimámo-lo recurso contencioso-administrativo interposto por Francisco Martínez González, Manuel Barros Vilavedra, Carlos Telmo Torres, María Esther Lima Milla, María Esther González Pérez e María Elena Bouzada Reyes contra desestimación presunta por silencio administrativo, dos recursos ordinarios formulados ante a Consellería de Política Territorial, Obras Públicas e Vivenda o 15 de xullo e o 17 de novembro de 1994 contra os acordos da Comisión Provincial de Urbanismo de Pontevedra do 7 de marzo e do 22 de setembro de 1994, que aproban a modificación puntual das NN.SS.MM. reordenación do cuarteirón entre as rúas 3 e 5 concello de Sanxenxo e declarámo-la nulidade de tales actos como contrarios ó ordenamento xurídico, sen facer imposición de custas».
Santiago de Compostela, 7 de xuño de 1999.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 23 de xuño de 1999, da Secretaría Xeral e do Patrimonio da Consellería de Economía e Facenda, pola que se adxudican seis bolsas de colaboración para a realización de tarefas de análise e de investigación do valor de mercado dos inmobles en Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/07/1999

Rematado o proceso de selección e de conformidade coa puntuación obtida segundo o acordo da comisión de selección publicado no taboleiro de anuncios desta consellería, adxudícanselle-las seis bolsas ofrecidas na Resolución do 29 de marzo do presente ano, ós seguintes candidatos:
Urbana:
Apelidos e nome DNI
Blanco Gallego, José 32.785.530
Casto García, Nuria 32.790.375
Rústica:
Apelidos e nomeDNI
Porteiro Gasalla, Mª Luisa32.791.240
Arias Fernández, Roberto10.086.857
Torrado Blanco, José Manuel76.863.871
Rodríguez Rivas, Antonio76.861.952
De conformidade co establecido na base VIII da Resolución do 29 de marzo anteriormente mencionada, a bolsa deberá ser aceptada expresamente polo adxudicatario no prazo de tres días naturais a partir da publicación.
Santiago de Compostela, 23 de xuño de 1999.
Emilio Álvarez Rey
Secretario xeral e do Patrimonio
DECRETO 189/1999, do 17 de xuño, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto: C.P.-1004 ampliación e mellora do trazado do p.k. 6,00 ó 11,30 de Lanza a Boimorto (programa de actuación da Rede Provincial de Estradas) (Plan 2000 Estradas) 1ª fase 1998.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/07/1999

A Deputación Provincial da Coruña, en sesión celebrada o día 27 de novembro de 1998, aprobou o proxecto de C.P.-1004 ampliación e mellora do trazado do p.k. 6,00 ó 11,30 de Lanza a Boimorto (Programa de actuación da rede provincial de estradas) (Plan 2000 Estradas) 1ª fase 1998 e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 21 de maio de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de abril de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque existen razóns que fan necesaria a urxente execución das citadas obras, tal como o firme das estradas, o largo da calzada de dimensións inferiores ás necesarias dos vehículos, a intensidade media do tráfico, circulación de vehículos pesados e puntos negros, e evitar deste xeito o risco de accidentes.
A competencia para a declaración da urxente ocupación corresponde ó Consello da Xunta de Galicia
segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de xuño de mil novecentos noventa e nove.
DISPOÑO:
Artigo único.-De conformidade co disposto no artigo 52 da Lei de expropiación forzosa declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de C.P.-1004 ampliación e mellora do trazado do p.k. 6,00 ó 11,30 de Lanza a Boimorto (Programa de actuación da Rede Provincial de Estradas) (Plan 2000 Estradas) 1ª fase 1998.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
DECRETO 188/1999, do 17 de xuño, polo que se declara a urxente ocupación, para efectos de expropiación forzosa, polo Concello de Barro (Pontevedra), dos bens e dereitos necesarios para a realización das obras do proxecto de saneamento da rúa do Outeiro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/07/1999

O Concello de Barro (Pontevedra), en sesión celebrada o día 28 de maio de 1998, aprobou o proxecto de saneamento rúa do Outeiro e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 11 de marzo de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 24 de maio de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras son necesarias para garanti-lo acceso dos vehículos e autobuses ó novo centro de ensino secundario obrigatorio así como a seguridade de viandantes, a maioría escolares, e dota-lo centro da rede de saneamento e abastecemento de auga que permita a súa entrada en funcionamento o vindeiro mes se setembro.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezasete de xuño de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Barro (Pontevedra) para efectos de expropiación forzosa, dos bens e dereitos concretados no expediente admi
nistrativo instruído o efecto e necesarios para a execución das obras do proxecto de saneamento rúa do Outeiro.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 23 de febreiro de 1999 pola que se clasifica como benéfico-asistencial a Fundación Filomena Rivero Alonso.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/07/1999

Advertido erro por omisión na citada orde, publicada no DOG nº 51, do 15 de marzo de 1999, cómpre face-las oportunas correccións:
Na páxina 2.936, columna primeira, liña 30, despois de María Rita Regojo Velasco, debe incluírse a Jaime Regojo Velasco.
CORRECCIÓN de erros.-Orde do 8 de xuño de 1999 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2000.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/07/1999

Advertido erro na Orde do 8 de xuño de 1999 pola que se dictan instruccións para a elaboración dos orzamentos xerais da Comunidade Autónoma de Galicia para o ano 2000, publicado no DOG nº 112 do 14 de xuño de 1999, procede a seguinte corrección:
-No anexo IV CLASIFICACIÓN ORGÁNICA ESTRUCTURA POR DEPARTAMENTOS E CENTROS XESTORES na alínea de «Organismos autónomos de carácter administrativo» (páx. 7.450 columna dereita), deberá engadirse:
«Dependente da Consellería de Industria e Comercio, organismo 50.- Instituto Galego de Consumo».
CORRECCIÓN de erros.-Orde do 22 de xuño de 1999 pola que se determinan os servicios mínimos dirixidos a garanti-los servicios prestados polo persoal facultativo do Complexo Hospitalario Juan Canalejo da Coruña durante a folga que se levará a efecto desde as 8 horas do día 24 de xuño ata as 8 horas do día 26 de xuño e desde as 8 horas do día 5 de xullo ata as 8 horas do día 6 de xullo de 1999.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 05/07/1999

Advertido erro na devandita resolución, publicada no DOG nº 120, do 24 de xuño de 1999, cómpre face-las oportunas correccións:
Onde di: «...desde as 8 horas do día 24 de xuño ata as 8 horas do día 26 de xuño e desde as 8 horas do día 5 de xullo ata as 8 horas do día 6 de xullo de 1999».
Debe dicir: «...desde as 8 horas do día 24 de xuño ata as 8 horas do día 26 de xuño, desde as 8 horas do día 29 de xuño ata as 8 horas do día 30 de xuño e desde as 8 horas do día 5 de xullo ata as 8 horas do día 6 de xullo de 1999».
ORDE do 2 de xuño de 1999 pola que se dan instruccións para o cumprimento do establecido na do 18 de febreiro de 1999, pola que se dispón a execución de sentencias dictadas pola Sala do Contencioso-Administrativo do Tribunal Superior de Xustiza de Galicia, nos recursos 1/234/1995 e 1/203/1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/1999

Pola Orde do 4 de xaneiro de 1995 dictábanse instruccións en relación coas condicións de cobertura de distintos postos de traballo por funcionarios do corpo de mestres.
Contra a dita orde presentáronse ante o Tribunal Superior de Xustiza de Galicia os recursos 1/234/1995 e 1/203/1995, dictando a Sala do Contencioso-Administrativo as sentencias 525/1998 e 635/1998, respectivamente, estimando os ditos recursos.
Pola orde da Consellería de Educación e Ordenación Universitaria, do 18 de febreiro de 1999, disponse a execución das citadas sentencias.
Na súa virtude, ó se-las devanditas sentencias firmes,
DISPOÑO:
Primeiro.-O profesorado afectado pola execución das sentencias que anulan a Orde do 4 de xaneiro de 1995 perde o destino provisional ou definitivo acadado en virtude desta, recuperando o destino, se é o caso, definitivo que tiña antes da citada orde, agás que efectúe a opción de quedar na situación de suprimido del.
Segundo.-O profesorado que opte por volver ó destino definitivo que tiña con anterioridade á Orde do 4 de xaneiro de 1995 farao mantendo a antigüidade que tivera naquel momento, acumulándoselle o tempo transcorrido desde que perdeu o seu destino definitivo á data da efectividade desta orde.
Terceiro.-Aqueles mestres, dos comprendidos no punto primeiro desta orde, que desexen quedar suprimidos, deberán presenta-la súa solicitude na delegación provincial correspondente, no prazo de dez días contados desde a publicación desta orde.
Cuarto.-Aqueles mestres, acollidos á citada orde, que opten por quedaren suprimidos, terán dereito preferente na localidade ou zona na que estea situado o centro no que quedou suprimido.
Quinto.-Esta orde terá efectividade do un de setembro de 1999.
Santiago de Compostela, 2 de xuño de 1999.
Celso Currás Fernández
Conselleiro de Educación e Ordenación
Universitaria
ORDE do 28 de xuño de 1999 pola que se modifica a composición do consello regulador provisional da denominación de orixe Arzúa-Ulloa.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/07/1999

Por Orde do 20 de outubro de 1995 da Consellería de Agricultura, Gandería e Montes, recoñeceuse con carácter provisional a denominación de orixe Queixo Arzúa-Ulloa para os queixos producidos dentro do ámbito xeográfico destas dúas comarcas de gran tradición queixeira en Galicia, no xeito e condicións que determine o seu regulamento particular, e nomeouse así mesmo o seu consello regulador provisional.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas corres
póndelle, de conformidade co artigo 89 e concordantes da Lei 25/1970, do 2 de decembro, ó conselleiro de Agricultura, Gandería e Política Agroalimentaria, unha vez asumidas as funcións na materia, conforme a competencia recollida no artigo 30.I.3º e 4º do Estatuto de autonomía de Galicia.
Por todo iso, de conformidade co previsto, e no uso das atribucións que me confire a Lei 1/1993, do 22 de febreiro, reguladora da Xunta e do seu presidente
DISPOÑO:
Artigo 1º
O cesamento nas súas funcións, agradecéndolle-los servicios prestados, dos membros saíntes do Consello Regulador da Denominación de Orixe Arzúa-Ulloa nomeados pola orde desta consellería citada anteriormente.
Artigo 2º
O nomeamento e constitución dun novo consello regulador provisional formado, por proposta dos sectores interesados, polos seguintes membros:
Presidente: José Luis Carrera Valín.
Vicepresidente: Antonio Ferreiro Ferreiro.
Vocais:
-Sector productor:
Titulares:
Juan Carlos Barral Camba.
José Varela Segade.
Carlos Cid González.
Francisco Gay Blanco.
Suplentes:
José Castro Tejo.
José Luis Vázquez García.
Eugenio Montero Valiño.
Ángel Rivas Lema.
-Sector elaborador:
Titulares:
Benigno Pereira Ramos.
Salvador Carreira Gómez.
Jaqueline Burnod Bermúdez.
Hilda Gómez González.
Suplentes:
Luís García Martínez.
Jesús Sánchez Millares.
Luís Lamas Costa.
Jacobo Sánchez Ares.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de xuño de 1999.
Cástor Gago Álvarez
Conselleiro de Agricultura, Gandería
e Política Agroalimentaria
CORRECCIÓN de erros.-Orde do 20 de abril de 1999 pola que se autoriza o cambio de denominación do Instituto de Educación Secundaria número 1 de Muros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/07/1999

Advertidos erros na devandita orde, publicada no DOG nº 92, do venres 14 de maio de 1999, cómpre face-la oportuna corrección:
-Na páxina 5.833, no anexo da orde, onde di: «código 15027903», debe dicir: «código 15027940».
DECRETO 192/1999, do 2 de xullo, polo que se nomea delegado provincial da Consellería de Familia e Promoción do Emprego, Muller e Xuventude en Pontevedra, a Joaquín Macías Sánchez.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 05/07/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión
do día dous de xullo de mil novecentos noventa e nove,
DISPOÑO:
Nomeo a Joaquín Macías Sánchez, delegado provincial da Consellería de Familia e Promoción do Emprego, Muller e Xuventude en Pontevedra.
Santiago de Compostela, dous de xullo de mil novecentos noventa e nove.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
DECRETO 191/1999, do 2 de xullo, polo que se dispón que cese Sagrario Franco Malvar, como delegada provincial da Consellería de Familia e Promoción do Emprego, Muller e Xuventude en Pontevedra.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 05/07/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día dous de xullo de mil novecentos noventa e nove,
DISPOÑO:
Que cese, por petición propia, Sagrario Franco Malvar, como delegada provincial da Consellería de Familia e Promoción do Emprego, Muller e Xuventude en Pontevedra, agradecéndolle os servicios prestados.
Santiago de Compostela, dous de xullo de mil novecentos noventa e nove.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
RESOLUCIÓN do 14 de abril de 1999 pola que se inscribe a Fundación Ruta Xacobea do Mar de Arousa e Ulla no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/07/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Fundación Ruta Xacobea do Mar de Arousa e Ulla, do 24 de marzo de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Fundación Ruta Xacobea do Mar de Arousa e Ulla quede inscrita no Rexistro de Entidades de Promoción do Camiño de Santiago co número 101.
Santiago de Compostela, 14 de abril de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 10 de xuño de 1999 pola que se inscribe a Cofradía del Apóstol Santiago de A Coruña no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/07/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Cofradía del Apóstol Santiago de A Coruña, do 18 de maio de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Cofradía del Apóstol Santiago de A Coruña quede inscrita no Rexistro de Entidades de Promoción do Camiño de Santiago co número 103.
Santiago de Compostela, 10 de xuño de 1999.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 28 de abril de 1999 pola que se inscribe a Asociación Cultural Camiños a Santiago pola Ribeira Sacra no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/07/1999

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Camiños a Santiago pola Ribeira Sacra, do 23 de abril de 1999.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Camiños a Santiago pola Ribeira Sacra quede inscrita no Rexistro de Entidades de Promoción do Camiño de Santiago co número 102.
Santiago de Compostela, 28 de abril de 1999.
Andrés González Murga
Secretario xeral da Consellería de Cultura,
Comunicación Social e Turismo
ORDE do 28 de xuño de 1999 sobre declaración dos profesionais farmacéuticos de non estaren incursos en incompatibilidades.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 06/07/1999

Con data 27 de xuño de 1999 entrou en vigor a Lei 5/1999, do 21 de maio, de ordenación farmacéutica. O artigo 51 da dita lei establece as incompatibilidades do exercicio profesional farmacéutico nos establecementos e servicios de atención farmacéutica regulados nesta lei, así como nas oficinas de farmacia, en calquera das súas modalidades.
Na súa virtude, e co fin de levar á practica o cumprimento do disposto, esta orde regula a declaración, que deberán face-los profesionais farmacéuticos, de non incorrer en nalgunha das incompatibilidades previstas na lei.
En consecuencia,
DISPOÑO:
Artigo único.-Tódolos farmacéuticos con exercicio profesional nos establecementos e servicios de atención farmacéutica regulados na lei, así como nas oficinas de farmacia, en calquera das súas modalidades, deberanlle remitir á delegación provincial da Consellería de Sanidade e Servicios Sociais, no prazo de dous meses a partir da publicación desta orde no DOG, declaración de non estaren incursos nalgunha das incompatibilidades que a Lei 5/1999,
do 21 de maio, de ordenación farmacéutica, establece no seu artigo 51, consonte o modelo que figura no anexo.
Santiago de Compostela, 28 de xuño de 1999.
José María Hernández Cochón
Conselleiro de Sanidade e Servicios Sociais
ANEXO
Declaración de non incompatibilidade
dos profesionais farmacéuticos
Dº/Dª...con DNI nº..., licenciado en farmacia co número de colexiado..., no Colexio Oficial de Farmacéuticos de ..., declaro que non exerzo actividade incompatible, nin estou incurso en causa de ningunha incompatibilidade que se derive do establecido no artigo 51 da Lei 5/1999, do 21 de maio, de ordenación farmacéutica, nin no artigo 4 da Lei 25/1990, do 20 de decembro, do medicamento, así como nas demais disposicións de aplicación, que comprometan, impidan ou menoscaben o lexítimo exercicio da profesión como farmacéutico (titular, rexente, substituto ou adxunto)..., no establecemento ou servicio de atención farmacéutica / ou na oficina de farmacia aberta ó público...na rúa..., nº...concello ..., da provincia de....
..., ...de...de....
Asdo:...
Delegado provincial da Consellería de Sanidade e Servicios Sociais.
RESOLUCIÓN do 13 de xullo de 1999, da Delegación Provincial de Ourense, pola que se dispón a inscrición e a publicación, no Diario Oficial de Galicia, da revisión salarial do pacto extraestatutario da empresa Butacid Verín, S.L. de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/08/1999

Visto o texto da revisión salarial do pacto extraestatutario da empresa Butacid Verín, S.L. de Ourense (publicado no BOP nº 54, do 7-3-1998), con entrada nesta delegación provincial o día 8 de xullo de 1999, subscrito, en representación da parte económica, por Octavio Cid Guerra, e da parte social, en representación dos traballadores, por Manuel Ángel García Ginzo, o día 7 de xuño de 1999, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo,
Esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo desta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación desta delegación.
Terceiro.-Dispoñe-la súa publicación no Diario Oficial de Galicia.
Ourense, 13 de xullo de 1999.
José Lage Lage
Delegado provincial de Ourense
ANEXO
Táboa salarial para 1999
Salario base
Complemento
de transporte
Encargado xeral
92.618
7.869
Xefe de contabilidade
91.234
7.869
Encargado de almacén
82.138
7.869
Xefe de negociado
82.138
7.869
Oficial de primeira
76.358
7.869
Oficial de segunda
74.445
7.869
Cobrador
73.169
7.869
Conductor de remolque
76.358
7.869
Conductor camión pesado
76.358
7.869
Conductor de reparto
76.358
7.869
Mecánico visitador
76.358
7.869
Mecánico instalador
76.358
7.869
Conductor de carretilla
76.358
7.869
Mozo de reparto
73.314
7.869
Garda
73.314
7.869
Mozo de almacén
73.314
7.869
Aprendiz
69.185
7.869
Xefe administrativo
82.138
7.869
Oficial administrativo
76.358
7.869
Auxiliar administrativo
74.445
7.869
Telefonista de pedidos
74.445
7.869
Limpadora
497-H
7.869
Representante dos traballadores: Manuel Ángel García Ginzo.
Pola empresa: Octavio Cid Guerra.
CORRECCIÓN de erros.-Orde do 4 de agosto de 1999 pola que se modifica o Regulamento da denominación de orixe Rías Baixas e do seu consello regulador.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/08/1999

Advertidos erros na Orde do 4 de agosto de 1999 pola que se modifica o Regulamento da denominación de orixe Rías Baixas e do seu consello regulador (DOG nº 153, do martes, 10 de agosto), cómpre face-las seguintes correccións.
Artigo único.-Parágrafo 1º, liña 1ª, onde di: «Modifícase o artigo 4º do regulamento ...», debe dicir: «Modifícase o artigo 4º.1 do regulamento ...». Onde di: «Artigo 4º.-A zona de producción ....», debe dicir: «Artigo 4º.-1. A zona de producción ...».
CORRECCIÓN de erros.-Orde do 6 de agosto de 1999 pola que se regula a concesión de subvencións ós taxistas galegos para a instalación de sistemas de seguimento, localización e outros elementos de seguridade.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 23/08/1999

Advertidos erros na devandita orde, publicada no DOG nº 156, do día 13 de agosto, cómpre face-las oportunas correccións:
Na páxina 10.225, columna esquerda, artigo 5º onde di: «...segundo se dispón no artigo 81.8º do texto refundido da Lei xeral orzamentaria, aprobada por Real decreto lexislativo 1091/1988, do 23 de setembro», debe dicir: «segundo se dispón no artigo 78.3º da Lei 11/1992, do 7 de outubro, de réxime financeiro e presupostario de Galicia».